CELEX: 62014CN0345
Language: fi
Date: 2014-07-17 00:00:00
Title: Asia C-345/14: Ennakkoratkaisupyyntö, jonka Augstākā tiesa (Latvia) on esittänyt 17.7.2014 – SIA ”Maxima Latvija” v. Konkurences padome

22.9.2014   
            
            
               FI
            
            
               Euroopan unionin virallinen lehti
            
            
               C 329/4
            
         Ennakkoratkaisupyyntö, jonka Augstākā tiesa (Latvia) on esittänyt 17.7.2014 – SIA ”Maxima Latvija” v. Konkurences padome
   (Asia C-345/14)
   2014/C 329/06
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākā tiesa
   
      Pääasian asianosaiset
   
   
      Valittaja: SIA ”Maxima Latvija”
   
      Vastapuoli: Konkurences padome
   
      Ennakkoratkaisukysymykset
   
   
               1)
            
            
               Voidaanko asiassa tarkasteltavana oleva sopimus, joka on tehty liiketilojen vuokranantajan ja vähittäiskauppiaan (päävuokralainen) välillä ja joka rajoittaa vuokranantajan oikeutta päättää itsenäisesti ilman päävuokralaisen suostumusta liiketilojen jälleenvuokrauksesta päävuokralaisen mahdollisille kilpailijoille, katsoa sellaiseksi yritysten väliseksi sopimukseksi, jonka tarkoituksena on estää, rajoittaa tai vääristää kilpailua Euroopan unionin toiminnasta tehdyn sopimuksen 101 artiklan 1 momentissa tarkoitetulla tavalla?
            
         
               2)
            
            
               Onko arvioitaessa kyseisen sopimuksen yhteensopivuutta Euroopan unionin toiminnasta tehdyn sopimuksen 101 artiklan 1 kohdassa säädetyn kanssa samalla analysoitava markkinoiden rakennetta ja mitä tarkoitusta varten?
            
         
               3)
            
            
               Katsotaanko nyt käsiteltävässä asiassa sopimuksen osapuolten markkinavoima ja sen mahdollinen kasvu seikaksi, joka on otettava välttämättä huomioon arvioitaessa sopimuksen yhteensopivuutta Euroopan unionin toiminnasta tehdyn sopimuksen 101 artiklan 1 kohdan kanssa?
            
         
               4)
            
            
               Jos sopimuksen olennaisen asiasisällön selvittämiseksi ja sen määrittämiseksi, sisältääkö sopimus kielletyn sopimuksen osatekijät, on arvioitava, vaikuttaako sopimus mahdollisesti markkinoihin, voiko markkinoihin vaikuttamisen mahdollisuus riittää samalla sen toteamiseen, että sopimus vastaa kielletyn sopimuksen käsitettä, jolloin ei tarvitsisi arvioida, ovatko kielteiset vaikutukset tosiasiallisesti toteutuneet?